दिवचलः फाटल्या कांय दिसां सावन तिळारीच्या उदकाची पुरवण जायनाशिल्ल्यान लाटंबारशें वाठारांतली शेतां करपून वचपाची भिरांत उप्राशिल्ली. ते संबंदीची खबर दिसाळ्यांत आयल्या उपरांत आमदार डॉ चंद्रकांत शेट्ये हांणी केल्ल्या यत्नाक लागून बिरेस्तारच्यान खारजांतल्यान उदक सोडलें. शेतकारांनी ते खातीर डॉ शेट्ये हांचें उपकार मानल्यात.
 खारजांत उदक येनाशिल्ल्यान सोनारभाट, लाडफें, नानोडें आनी अडवलपाल वाठारांतली शेतां. तशेंचं भाजी, मिरसांग, केळीं आनी सुपारीचें पीक उदक नाशिल्ल्यान सुकून वचपाक लागिल्लें. खारजांत उदक येना ही गजाल शेतकारांनी आमदार डॉ चंद्रकांत शेट्ये हांच्या कानार घालतगीर तांणी तिळारी धरणाचे अधिकारी आनी गोंयच्या उदकास्रोत अधिकाऱ्या कडेन उलोवणी करून खारजांत बेगोबेग उदक सोडपाक सांगलें. ते प्रमाण बिरेस्तारा खारजांत उदक सोडल्ल्यान शेतकारांनी खोस उक्तायल्या.
 खिणाखिणाक ताज्यो घडणुको आनी तुमचे कडेन संबंदीत दरेक खबर मेळयात एका क्लिकाचेर! फेसबूक, ट्विटराचेर आमकां फॉलो करात आनी व्हाट्सएप सबस्क्रायब करपाक विसरूं नाकात. 